stanford-oval/wikipedia huggingface dataset:
In the Wake of Poseidon
Kokoonpano

Robert Fripp – kitara, mellotron, koneet
Greg Lake – laulu
Michael Giles – rummut
Peter Giles – basso
Keith Tippett – piano
Mel Collins – saksofonit, huilu
Gordon Haskell – laulu ”Cadence And Cascade” -kappaleessa
Peter Sinfield – sanat
Arvostelut

Allmusic () linkki
Anaksimenes

Anaksimenes.
Anaksimenes (m.kreik. Ἀναξιμένης, Anaksimenēs, n. 585–525 eaa.) oli antiikin kreikkalainen esisokraattinen filosofi. Hän oli kotoisin Joonian Miletoksesta, ja hänet luetaan kuuluvaksi ns. joonialaisen luonnonfilosofian haaraan. Anaksimenes oli Anaksimandroksen oppilas ja Anaksagoraan opettaja.
Ajattelu

Anaksimeneen mukaan kaiken olevaisen alkusyy tai -perusta (arkhē) oli äärettömässä ilmassa – kaikki olevainen on ilmaa vaihtelevalla tiheydellä. Kuumuus laajentaa ja kylmyys tiivistää ilmaa, synnyttäen sille erilaisia olomuotoja. Tiheyden vaihtelu on asteittainen, ja tapahtuu kumpaankiin suuntaan, riippuen siitä saako kuuma vai kylmä voiton. Kun ilma tiivistyy kylmyyden seurauksena, siitä muodostuvat vaiheittain pilvet, vesi ja maa. Kun ilma harvenee kuumuuden seurauksena, siitä muodostuu lopulta tuli.
Tällä tavoin on syntynyt myös maan muodostava levy, joka kelluu ilmassa. Samanlainen tiivistyminen on synnyttänyt myös auringon, tähdet ja kaiken muun olevan. Anaksimenes ei kieltänyt jumalia, mutta uskoi myös niiden syntyneen ilmasta, sen sijaan että jumalat olisivat luoneet ilman.
Anaksimeneen mukaan maa oli siis litteä ja sen sekä ylä- että alapuolella oli ilmaa. Hänen mukaansa juuri maan litteys esti sitä putomasta alaspäin. Tähän ei sisältynyt erityistä ajatusta siitä, että maa olisi kuitenkaan ollut kaiken keskuksessa: Anaksimeneen mallissa taivaankappaleet eivät pyörineet maan ympärillä, vaan kiersivät kehässä sen yläpuolella. Esimerkiksi aurinko ei kadonnut näkyvistä siksi, että se olisi mennyt maan alapuolelle, vaan koska se jäi maan korkeampien osien peittoon ja pieneni kasvaneen etäisyyden vuoksi. Myös aurinko oli litteä.
Anaksimeneen ajatus oli kenties tarkoituksella suunnattu vastaamaan Anaksimandrokselle, joka oli ehdottanut alkusyyn olevan rajaton apeiron. Anaksimandroksen ajatukseen ei kuitenkaan kuulunut apeironin tarkempi määritelly. Anaksimeneen ilmalla on monia apeironin piirteitä, mutta päinvastoin kuin Anaksimandros hän määritteli alkusyynsä täsmällisesti yhdeksi klassisista alkuaineista.
Anaksimeneen ajattelu eroaa edeltäjiensä Thaleen ja Anaksimandroksen ajattelusta siinä, että hänelle ilma oli sekä kaiken alkuperä että se aine, mistä kaikki lopulta muodostuu. Thaleelle vesi oli lähinnä kaiken alkuperä, mutta hän ei tarkoittanut väittää, että kaikki olisi lopulta muodostunut vedestä. Sama pätee Anaksimandroksen ajatukseen apeironista.
Aiheesta muualla

Wikimedia Commonsissa on kuvia tai muita tiedostoja aiheesta .
Diogenes Laertios: Merkittävien filosofien elämät ja opit :
Anaksimeneen elämäkerta (Arkistoitu – Internet Archive). (englanniksi)
Anaksimeneen elämäkerta. (muinaiskreikaksi)
Graham, Daniel W.: Anaximenes The Internet Encyclopedia of Philosophy. (englanniksi)
Antiikin filosofia  Esisokraattinen filosofia
| --- | --- |
Miletoslaiset:  Thales  Anaksimandros  Anaksimenes 
Pythagoralaiset:  Pythagoras  Alkmaion Krotonlainen  Filolaos  Arkhytas 
Efesoslaiset:  Herakleitos 
Elealaiset:  Ksenofanes  Parmenides  Zenon Elealainen  Melissos 
Pluralistit:  Anaksagoras  Empedokles  Arkhelaos 
Atomistit:  Leukippos  Demokritos 
Sofistit:  Protagoras  Gorgias  Prodikos  Hippias 
Muita:  Ferekydes  Diogenes Apollonialainen
Vk

Vk tarkoittaa seuraavia asioita:
VK, panssariajoneuvo
VK, venäläinen yhteisöpalvelu
Virgin Nigeria Airways, IATA-koodi VK, lentoyhtiö
viikko, vk, seitsemän vuorokauden mittainen ajanjakso
viime kuuta, viime kuun, vk., suomen kielen ajanilmaus
Valtiokonttori, VK, valtiovarainministeriön virasto
virsikirja, VK, hengellinen laulukirja
Viekin rautatieasema, liikennepaikkalyhenne Vk.
Vuorimieskilta
VK-Kustannus (ent. Valmennuskolmio), suomalainen kirjankustantamo
Västerbottens-Kuriren, ruotsalainen sanomalehti
Venäjän keskitys, VK, nimitys useille Suomen salaisille sotasuunnitelmille 1920–1930-luvulla.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vk”, voi hakea sivunnimihaulla, laajalla sivunnimihaulla tai tekstihaulla.
Oskar Hackman

Walter Oskar Hackman  (27. heinäkuuta 1868 Viipuri – 2. elokuuta 1922 Helsinki) oli suomalainen filosofian tohtori ja valtiopäivämies.
Henkilöhistoria

Hackmanin vanhemmat olivat konsuli Woldemar Hackman ja Emilia Krohn. Hänen veljiään olivat arkeologi Alfred Hackman ja geologi Victor Hackman. Hän pääsi ylioppilaaksi Leipzigissa 1887 ja valmistui filosofian kandidaatiksi 1892, maisteriksi 1904 sekä lisensiaatiksi ja tohtoriksi 1905.
Hackman oli aatelissäädyn edustaja valtiopäivillä 1894, 1897, 1899, 1900, 1904–1905 ja 1905–1906.
Teoksia

Die Polyphemsage in der Volksüberlieferung, väitöskirja. Helsingfors 1904
Katalog der Märchen der finnländischen Schweden mit Zugrundelegung von Aarnes Verzeichnis der Märchentypen ausgearbeitet. Suomalainen tiedeakatemia, Hamina 1911
Finlands svenska folkdiktning 1 A : Sagor, referatsamling 1 ; utg. av Oskar Hackman. Svenska litteratursällskapet i Finland, Helsingfors 1917
Finlands svenska folkdiktning 1 A : Sagor, referatsamling 2 ; utg. av Oskar Hackman. Svenska litteratursällskapet i Finland, Helsingfors 1920
Tölö sockerbruks historia. Tölö sockerbruk, Helsingfors 1923
Saksannoksia

Kaarle Krohn : Bär (Wolf) und Fuchs : eine nordische Tiermärchenkette  : vergleichende Studie von Kaarle Krohn ; aus dem finnischen übersetzt von Oscar Hackman. Helsingfors 1888
K. F. Karjalainen : Die Religion der Jugra-Völker 1-2 : Mit Unterstützun des staatlichen Literaturfondes. Suomalainen Tiedeakatemia,, Helsinki 1921
Kansilehti teokseen Finlands svenska folkdiktning 1 A: Sagor, referatsamling 1.
Beat (albumi)

| Beat King Crimson |
| --- | --- | --- |

Studioalbumin tiedot
 Äänitetty : 1982
 Julkaistu: 18. kesäkuuta 1982
 Tuottaja(t): Rhett Davies
 Tyylilaji: progressiivinen rock uusi aalto
 Kesto: 35.19
 Levy-yhtiö: E.G. Records
King Crimsonin muut julkaisut
| Discipline 1981 | Beat 1982 | Three of a Perfect Pair 1984 |
Beat on King Crimsonin levy. Se on Crimsonin yhdeksäs levy, yhtyeen 80-luvun version (Fripp, Bruford, Belew, Levin) toinen levy ja samalla sen ensimmäinen levy, jolla kokoonpano on sama kuin edellisellä. Beatista edellisen levyn nimi oli Discipline. Seuraava oli Three of a Perfect Pair.
Kappaleet

Kaikki kappaleet säveltäneet Robert Fripp, Adrian Belew, Tony Levin ja Bill Bruford. Kaikki kappaleet sanoittanut Adrian Belew ellei toisin mainita.
Neal and Jack and Me – 4.21
Heartbeat – 3.54
Sartori in Tangier – 3.35
Waiting Man – 4.22
Neurotica – 4.47
Two Hands – 3.22 (san. Margaret Belew)
The Howler – 4.10
Requiem – 6.30
Kokoonpano

Robert Fripp – kitara, urut, Frippertronics
Adrian Belew – kitara, laulu, muut rummut kappaleessa 'Sartori in Tangier'
Tony Levin – bassokitara, Chapman stick, laulu
Bill Bruford – rummut
Arviot

Allmusic:
Rolling Stone:
Aiheesta muualla

Beat discogs.com -sivustolla
Ati (Tšad)

| Ati أتي |
| --- | --- |

 Ati
 Koordinaatit: 13°12′48″N, 18°20′17″E 
Valtio:  Tšad
Alue:  Batha
Departementti:  Batha Ouest
Hallinto:  
 – Asutustyyppi:  kaupunki
Korkeus:  294 m m
Väkiluku (2009):  20 902
Infobox OKVirheellinen NIMI-arvo: 
Ati on kaupunki Tšadissa Bathan hallinnollisella alueella, jonka pääkaupunki se on. Vuoden 2009 väestönlaskennassa siellä oli 20 902 asukasta. Vuonna 2012 kaupungin väkiluku oli noin  35 000.
Atissa on lentokenttä, joolla on yksi kiitotie.
The Marvels

| The Marvels |
| --- | --- |

Ohjaaja:  Nia DaCosta
Käsikirjoittaja:   Nia DaCosta  Megan McDonnell  Elissa Karasik 
Perustuu:  Marvel Comicsin sarjakuvahahmoihin Carol Danvers, Monica Rambeau ja Kamala Khan
Tuottaja:  Kevin Feige
Säveltäjä:  Laura Karpman
Kuvaaja:  Sean Bobbitt
Leikkaaja:   Catrin Hedström  Evan Schiff 
Pääosat:   Brie Larson  Teyonah Parris  Iman Vellani  Zawe Ashton  Park Seo-joon  Samuel L. Jackson 
Valmistustiedot
Valmistusmaa:  Yhdysvallat
Tuotantoyhtiö:  Marvel Studios
Levittäjä:  Walt Disney Studios Motion Pictures
Ensi-ilta:   2023-11-77. marraskuuta 2023 (Las Vegas)  2023-11-88. marraskuuta 2023 (Suomi)  2023-11-1010. marraskuuta 2023 (Yhdysvallat)  
Kesto:  105 minuuttia
Alkuperäiskieli:  englanti
Budjetti:   274,8 miljoonaa dollaria (brutto)  219,8 miljoonaa dollaria (netto) 
Tuotto:  205,6 miljoonaa dollaria
Edeltäjä:  Captain Marvel
Aiheesta muualla
IMDb 
Elonet
AllMovie
Infobox OKNimi-testi OK: 
The Marvels on vuonna 2023 ensi-iltansa saanut yhdysvaltalainen Marvel Comicsin sarjakuvahahmoihin Carol Danvers / Kapteeni Ihme, Monica Rambeau ja Kamala Khan / Neiti Ihme perustuva supersankarielokuva. Se on jatko-osa elokuvalle Captain Marvel (2019) ja Disney+-sarjalle Ms. Marvel (2022), sekä Marvel Cinematic Universen (MCU) 33. elokuva ja viidennen vaiheen kolmas elokuva. Elokuvan ohjasi Nia DaCosta, joka myös käsikirjoitti sen yhdessä Megan McDonnellin ja Elissa Karasikin kanssa. Elokuvan pääosissa ovat Brie Larson, Teyonah Parris, Iman Vellani, Zawe Ashton, Park Seo-joon ja Samuel L. Jackson. Elokuvassa Carol Danvers, Monica Rambeau ja Kamala Khan muodostavat väliaikaisesti ryhmän, kun heidän voimansa kietoutuvat toisiinsa ja saavat heidät vaihtamaan paikkaa keskenään.
Captain Marvelille oli suunniteltu jatko-osaa jo heinäkuusta 2019 alkaen. Tammikuussa 2020 McDonnell palkattiin käsikirjoittajaksi ja Larsonin vahvistettiin palaavan rooliinsa. DaCosta palkattiin ohjaajaksi elokuussa, ja Vellanin ja Parrisin esiintymiset elokuvassa vahvistettiin joulukuussa Disneyn Investor Day -virtuaalitapahtumassa. Second unit -kuvaukset alkoivat New Jerseyssä huhtikuussa 2021 ja elokuvan virallinen nimi paljastettiin toukokuun alussa. Varsinaiset kuvaukset alkoivat elokuussa 2021 Buckinghamshiressa ja sijottuivat myös Italiaan ja Los Angelesiin, kunnes ne saatiin päätökseen toukokuussa 2022. Karasikin osallisuus käsikirjoitukseen paljastettiin elokuvan jälkituotannon aikana.
The Marvels sai maailmanensi-iltansa Las Vegasissa 7. marraskuuta 2023. Elokuvateattereihin se ilmestyi Suomessa 8. marraskuuta 2023 ja Yhdysvalloissa 10. marraskuuta 2023. Kriitikot ylistivät näyttelijöiden roolisuoritusta, mutta kritisoidessa elokuvan käsikirjoitusta ja epätasaista sävyä. Elokuva tuotti maailmanlaajuisesti 205 miljoonaa dollaria, ollen MCU:n vähiten tuottanut elokuva.
Näyttelijät

| 0 | 1 | 2 |
| --- | --- | --- |
|  Brie Larson  | … |  Carol Danvers / Kapteeni Ihme   |
|  Teyonah Parris  | … |  Monica Rambeau   |
|  Iman Vellani  | … |  Kamala Khan / Neiti Ihme   |
|  Zawe Ashton  | … |  Dar-Benn   |
|  Park Seo-joon  | … |  prinssi Yan   |
|  Samuel L. Jackson  | … |  Nick Fury   |
|  Gary Lewis  | … |  keisari Dro’ge   |
|  Zenobia Shroff  | … |  Muneeba Khan   |
|  Mohan Kapur  | … |  Yusuf Khan   |
|  Saagar Shaikh  | … |  Aamir Khan   |
|  Leila Farzad  | … |  Talia   |
|  Abraham Pópóo̩lá  | … |  Dag   |
|  Lashana Lynch  | … |  Maria Rambeau, Maria Rambeau / Binari (cameo)   |
|  Tessa Thompson  | … |  Valkyyria   |
|  Daniel Ings  | … |  Ty-Rone   |
|  Kenedy McCallam-Martin  | … |  nuori Monica Rambeau   |
|  Hailee Steinfeld  | … |  Kate Bishop / Haukansilmä (cameo)   |
|  Kelsey Grammer  | … |  Hank McCoy / Peto (cameo)   |
Tuotanto > Kehitys

Helmikuussa 2019 Brie Larson ilmaisi toiveensa siitä, että Kamala Khan / Neiti Ihme esiintyisi Captain Marvelin (2019) jatko-osassa, tuottaja Kevin Feigen sanottua aiemmin aikovansa tuoda Khanin jossain vaiheessa osaksi Marvel Cinematic Universen (MCU). Maaliskuussa Feige sanoi, että Marvel Studiosilla oli ”erittäin hämmästyviä” ideoita jatko-osalle, joka voisi joko jälleen sijoittua 1990-luvulle tai siirtyä nykypäivään. Lashana Lynch ilmaisi halunsa palata Maria Rambeaun rooliin, vaikka elokuva päätyisikin sijoittumaan nykypäivään. Vuoden 2019 San Diego Comic-Con Internationalissa, Feige vahvisti, että Captain Marvelin jatko-osa aiottiin toteuttaa, mutta elokuvalla ei ollut vielä ensi-iltapäivämäärää.
Elokuvan virallinen kehitystyö alkoi tammikuussa 2020, kun Megan McDonnell palkattiin käsikirjoittajaksi. McDonnell oli myös yksi Marvel Studiosin Disney+-sarjan WandaVision (2021) käsikirjoittajista. Larsonin vahvistettiin palaavan pääosan esittäjäksi, mutta Anna Boden ja Ryan Fleck päättivät, etteivät palaa ohjaajiksi. Studio alkoi etsiä heidän tilalleen uutta naispuolista ohjaajaa. Elokuva ilmoitettiin sijoittuvan nykypäivään ja sen suunniteltiin saavan ensi-iltansa vuonna 2022. Huhtikuussa 2020, samalla kun Disney siirsi MCU:n neljännen vaiheen elokuvien ensi-iltoja koronaviruspandemian vuoksi, Captain Marvelin jatko-osan ensi-illaksi paljastettiin 8. heinäkuuta 2022, joka oli yksi Marvel Studiosin neljästä aiemmin varaamasta ensi-iltapäivämäärästä vuodelta 2022. Elokuun alussa Feige oli tavannut useita ohjaajaehdokkaita, kuten Olivia Wilden, Jamie Babbitin ja Nia DaCostan, ja myöhemmin saman kuukauden aikana DaCosta palkattiin ohjaajaksi. The Hollywood Reporterin Richard Newbyn mielestä DaCostan palkkaamisessa oli ”potentiaalia tuoda uutta dynaamista energiaa” MCU:hun ja Captain Marvel -elokuviin, koska hänellä ”on tähän universumiin näkemys, jollaista muilla Marvel-ohjaajilla ei tähän mennessä ole ollut”. Newbyn kuvaili DaCostan olevan ”elokuvantekijä, joka nauttii hahmojen välisten ajatusten ja tarinoiden takana olevan tietämyksen ennakkoluulottomuuden tekemisestä haasteellisemmaksi”, ja voi ”kiehtova tavalla” tutkia Danversin, Maria Rambeaun ja Marian tyttären Monican välistä suhdetta. Newbyn mukaan elokuva voisi tutkia Danversin päätöstä lähteä Maasta ja tutkia Monican näkökulmaa nähdä Danvers maailmankaikkeuden voimakkaimpana naisena, Monican itse ollessa tummaihoinen nainen nykypäivän Yhdysvalloissa.
Joulukuussa 2020, Marvelin Investor Day -tapahtumassa, Teyonah Parrisin ja Iman Vellanin vahvistettiin esiintyvän elokuvassa aikuisen Monica Rambeaun ja Kamala Khanin / Neiti Ihmeen rooleissa, heidän esiinnyttyä aiemmin MCU:n Disney+-sarjoissa WandaVision ja Ms. Marvel (2022). Lisäksi elokuvan uudeksi ensi-iltapäivämääräksi asetettiin 11. marraskuuta 2022. Parris oli innoissaan siitä, että saisi jälleen työskennellä DaCostan kanssa Candymanin (2021) jälkeen, sekä näytellä Larsonin ja Vellanin rinnalla, tutkiakseen tarkemmin Monican ja Danversin suhdetta, jota vihjailtiin jo aiemmin WandaVisionissa.
Tuotanto > Esituotanto

Elokuvan esituotanto alkoi helmikuussa 2021, jolloin Zawe Ashton valittiin näyttelemään elokuvan roistoa. Maaliskuussa 2021 ilmoitettiin, että kuvausten suunniteltiin alkavan toukokuussa 2021 ja second unit -kuvausten huhtikuussa 2021. Joitain second unit -kuvauksia alettiin tehdä jo 9. huhtikuuta 2021 Jersey Cityssä, ilma- ja maisemakuvausten toteuttamiseksi sekä chroma key -kankailla lisättävien taustaympäristöjen kuvaamiseksi. Toukokuussa 2021 Marvel paljasti elokuvan viralliseksi nimeksi The Marvels. /Filmin Ethan Anderton tunsi, että oli elokuvan nimen perusteella ”selvää”, että sen oli tarkoitus viitata sekä Kapteeni Ihmeeseen että Neiti Ihmeeseen, varsinkin, kun elokuvan logossa esiintyvä ”S” oli kirjoitettu samalla tyylillä kuin Ms. Marvelin logossa, mutta Monica Rambeau olisi myös yksi ”Ihmeistä”, koska hänelläkin oli nyt supervoimat. The Hollywood Reporterin Graeme McMillian tunnusti tämän, mutta mietti myös oliko elokuvalla yhteyttä vuoden 1994 Marvels-sarjakuvasarjaan, joka kertoi useista Marvel-universumin tapahtumista valokuvaajan näkökulmasta, sekä samannimisestä projektista, joka julkistettiin vuonna 2020. Hän myös mietti viittaisiko ”The Marvels” supersankariperheeseen niin kuin DC Comicsin Marvel-perhe (tunnettu nyt nimellä ”Shazam-perhe”). Kesäkuussa, Park Seo-joon valittiin tuntemattomaan rooliin. Larson ja Parris olivat jo seuraavan kuukauden aikana alkaneet valmistautua kuvauksiin, DaCosta sanoessa The Marvelsin tulevan käsittelemään ”tiettyjä henkilökohtaisia, [ja] joskus surullisia asioita”, mutta hän sanoi elokuvan olevan tyylilajiltaan keveämpi kuin hänen aiemmin ohjaamansa elokuvat Little Woods (2018) ja Candyman. DaCostalla oli myös enemmän luovaa vapautta työskennellessään The Marvelsin parissa.
Tuotanto > Kuvaukset

Varsinaiset kuvaukset alkoivat Pinewood Studiosin tiloissa, Buckinghamshiressa, 10. elokuuta 2021, Sean Bobbittin kuvatessa elokuvan. Kuvausten aikana Samuel L. Jackson paljasti palaavansa näyttelemään MCU-hahmoaan Nick Furya tulevassa projektissa, ja selitti myöhemmin olevansa samanaikaisesti mukana kolmen MCU-projektin kuvauksissa, valmistautuessaan Secret Invasionin kuvauksiin. Kuvausten suunniteltiin alun perin alkavan 31. toukokuuta 2021. Kuvaukset sijoittuivat elokuun lopussa myös Tropeaan, Italiaan. 3. syyskuuta Park saapui Los Angelesiin kuvaamaan omia kohtauksia. Pian sen jälkeen Zenobia Shroffin, Mohan Kapurin ja Saagar Shaikhin paljastettiin palaavan Ms. Marvelista näyttelemään Kamalan äitiä Muneebaa, Kamalan isää Yusufia sekä Kamalan isoveljeä Aamiria. Lokakuussa 2021, elokuvan ensi-iltaa siirrettiin ja uudeksi päivämääräksi asetettiin 17. helmikuuta 2023. Park osallistui kuvauksiin kahdeksi kuukaudeksi, saaden oman osuutensa valmiiksi 2. marraskuuta. Huhtikuussa 2022 elokuvan ensi-ilta siirrettiin päivämäärälle 28. heinäkuuta 2023, sen vaihtaessa paikkaa Ant-Man and the Wasp: Quantumanian kanssa, koska jälkimmäisen tuotannossa oltiin edetty pidemmälle kuin The Marvelsin, jonka kuvaukset olivat vielä kesken. Kuvaukset saatiin päätökseen toukokuun puolessavälissä.
Tuotanto > Jälkituotanto

DaCosta paljasti tammikuussa 2023 olleensa McDonnellin mukana työstämässä käsikirjoitusta, minkä lisäksi käsikirjoittamiseen osallistuivat myös Elissa Karasik ja Zeb Wells. Karasik oli aiemmin käsikirjoittanut Lokin (2021–) toisen jakson ja Wells She-Hulk: Attorney at Law’n (2022) seitsemännen jakson. Helmikuussa 2023 elokuvan ensi-iltapäivämäärä siirrettiin marraskuulle 2023, osana Disneyn ja Marvel Studiosin suunnitelmia muuttaa MCU-elokuvien ja -sarjojen julkaisuaikavälejä. Huhtikuussa, ensimmäisen trailerin julkaisun myötä, Ashtonin roolihahmon paljastettiin olevan Dar-Benn, kun taas Daniel Ingsin paljastettiin näyttelevän Ty-Ronea. Samoihin aikoihin raportoitiin, että Lynch, Cobie Smulders ja Randall Park palaisivat näyttelemään Maria Rambeau’ta, Maria Hilliä ja Jimmy Woota. Smulders kuitenkin kiisti kesäkuun aikana, että olisi mukana elokuvassa. Saman kuun aikana paljastettiin myös, että Gary Lewis on näyttelijänä elokuvassa. Syyskuun 2023 lopussa, Lewisin roolihahmon paljastettiin olevan Dro’ge, skrullien siirtokunnan keisari.
Elokuvan visuaalisista efekteistä vastaavat Industrial Light & Magic, Rise FX, Rising Sun Pictures, Sony Pictures Imageworks, Trixter, Wētā FX ja Wylie Co., Tara DeMarcon toimiessa visuaalisten efektien valvojana. Catrin Hedström toimii elokuvan leikkaajana, työskenneltyään aiemmin DaCostan kanssa Candymanin parissa, Evan Schiffin toimiessa elokuvan toisena leikkaajana.
Musiikki

Tammikuussa 2022 Laura Karpman, joka oli aiemmin säveltänyt myös animaatiosarjan What If...? (2021–2024) musiikin, palkattiin elokuvan säveltämään elokuvan musiikki. DaCosta pyysi Karpman tekemään uuden teemamusiikin koko supersankariryhmälle sen sijaan, että jokaisella jäsenellä olisi omansa, samalla tavalla kuin The Avengersissä Kostajien koko ryhmällä oli oma teemamusiikkinsa sen sijaan, että jäsenillä olisi ollut erilliset teemansa. Karpman kuvaili elokuvan pääteemamusiikkia, "Higher. Further. Faster. Together", valituksi perheteemamusiikiksi, joka yhdistää elementtejä sekä Danversistä, Monicasta, että Kamalasta. Teeman taustalla kuuluu myös laulamassa ”citius, altius, fortius, communiter”, mikä tarkoittaa latinaksi ”nopeammin, voimakkaammin, korkeammalle”, yhdessä. Dar-Bennin ”lipevä ja jazzimainen” teemamusiikki on puolestaan enimmäkseen huiluilla soitettu, ja saanut inspiraationsa Herbie Hancockin musiikista. Lisäksi John Ottmanin X-Men -teemamusiikit elokuvista X-Men 2 (2003) ja X-Men: Days of Future Past kuullaan elokuvan lopputekstien välissä näytetyssä kohtauksessa.
Philadelphia Orchestra ensiesitti elokuvan pääteeman ”The Marvels Suite” 3. kesäkuuta 2023. ”Higher. Further. Faster. Together.” puolestaan sai ensiesityksensä BBC Proms-festivaalilla 9. syyskuuta, ja julkaistiin digitaalisena singlenä 2. marraskuuta. Hollywood Records ja Marvel Music julkaisivat elokuvan soundtrackin 8. marraskuuta.
Julkaisu

The Marvels sai ensiesityksensä Las Vegasissa 7. marraskuuta 2023, mutta elokuvan näyttelijät itse eivät olleet paikalla näyttelijälakon 2023 vuoksi. Teatteriensi-iltansa elokuva sai Etelä-Koreassa ja Suomessa 8. marraskuuta 2023 ja Yhdysvalloissa 10. marraskuuta 2023. Aiemmin suunniteltuja ensi-iltapäivämääriä olivat 8. heinäkuuta 2022, 11. marraskuuta 2022, 17. helmikuuta 2023 ja 28. heinäkuuta 2023.
Arvosteluja

| 0 | 1 | 2 |
| --- | --- | --- |
Helsingin Sanomat Mikko-Pekka Heikkinen: 
Hufvudstadsbladet Martina Moliis-Mellberg:
Huomioita

↑  Kuvailtu elokuvassa Captain Marvel (2019).
↑  Kuvailtu elokuvassa Spider-Man: Far From Home (2019) ja Disney+-sarjassa Secret Invasion (2023).
↑  Kuvailtu Disney+-sarjan Ms. Marvel jakson ”No Normal” (2022) lopputekstien välissä näytetyssä kohtauksessa.
Aiheesta muualla

The Marvels Internet Movie Databasessa (englanniksi)
Elokuvan traileri YouTubessa (englanniksi)
| n k Kapteeni Ihme |
| --- | --- |
 Stan Lee  Gene Colan 
Hahmot:  Mar-Vell  Monica Rambeau  Genis-Vell  Phyla-Vell  Khn’nr  Noh-Varr  Carol Danvers 
Sivuhahmot:  Eon  Eros  Rick Jones  Mentori  Neiti Ihme 
Viholliset:  Dar-Benn  Elolaser  Entropia  ISAAC  Kapteeni Atlas  Kontrolloija  Kriit  Nitro  Ronan Syyttäjä  Skrullit (Superskrulli)  Super-Adaptoidi  Thanos  Tohtori Minerva  Vartija  Ylin Tajunta  Yon-Rogg 
Elokuvat:  Captain Marvel (2019)  The Marvels (2023) 
Aiheeseen liittyvät artikkelit:  Krii-skrulli -sota  Kriit  Mahr Vehl  Sisällissota II 
| n k Neiti Ihme |
| --- | --- |
 Roy Thomas  Gene Colan 
Hahmot:  Carol Danvers  Sharon Ventura  Karla Sofen  Deidre Wentworth  Kamala Khan 
Sivuhahmot:  Anya Corazon  Jessica Drew  Hämähäkkimies  Ihmemies  Kostajat  Lukkoleuka  Mar-Vell 
Viholliset:  AIM  Brood  Kuolemanlintu  Elementaalit  Kuukivi  MODOK  Skrullit  Tiikerihai  Yon-Rogg 
Elokuva ja televisio:  Ms. Marvel (minisarja)  The Marvels (elokuva) 
Aiheeseen liittyvät artikkelit:  Epäinhimilliset  Kriit  Pimeyden Kostajat  Rogue
Sakari Kulhia

Sakari Kulhia (28. heinäkuuta 1913 Hattula – 22. syyskuuta 1995 Helsinki) oli suomalainen elokuvaaja, valokuvaaja, dokumenttielokuvien tekijä ja liikemies.
Sakari Kulhia tuli ylioppilaaksi Helsingissä 1933 ja valmistui filosofian kandidaatiksi Helsingin yliopistosta 1939. Hän opiskeli pari vuotta myös Kauppakorkeakoulussa.
Hän toimi sihteerinä kansanhuoltoministeriön teollisuusosastolla ja Suomen Tietotoimiston avustajana. Tämän jälkeen hän ryhtyi itsenäiseksi ja itseoppineeksi valo- ja elokuvaajaksi. Hänet tunnetaan etenkin näyttelijä Ella Erosen hovikuvaajana.
Kulhia opiskeli Yhdysvalloissa elokuva-alaa vuonna 1954 ASLA-Fulbright-stipendillä. Jo kahta vuotta aiemmin hän oli kiertänyt Yhdysvaltoja tallentamassa amerikansuomalaisten elämää, tuloksena monia valokuvia ja viisi täyspitkää dokumenttielokuvaa, joita hän yritti myöhemmin turhaan saada suomalaisten televisiokanavien ohjelmistoon. Kulhia kuvasi myös Hollywoodin filmitähtiä ja tapasi muun muassa Charles Chaplinin, Kim Novakin sekä Gregory Peckin ja tämän suomalaisen vaimon Gretan.
1960-luvulla Kulhia edusti Suomessa kolmea amerikkalaista bitumialan yhtiötä. 1970-luvulla hän toimi ilmoitusmyyjänä ja mainospäällikkönä muun muassa Suomen Työnantajain Keskusliitolle sekä Insinööriliitolle ja sen Insinööriuutiset-lehdelle.
Jo opiskeluaikanaan Kulhia oli usein avustajana elokuvatuotannoissa, ja tätä harrastusta hän jatkoi moniin myöhemmän iän pieniin herrasmiesrooleihin asti.
Sakari Kulhia oli naimisissa kansanedustaja Liisa Kulhian kanssa.